2-3-1

3. การประกอบธุรกิจของแต่ละสายผลิตภัณฑ์

บริษัท แชงกรี-ลา โฮเต็ล จำกัด (มหาชน) ประกอบธุรกิจโรงแรมชั้น 1 เพื่อให้เช่าที่พักอาศัย
จำหน่ายอาหารและเครื่องดื่ม และบริการอื่นๆ อันเกี่ยวกับธุรกิจโรงแรม เช่น ห้องประชุม
ห้องจัดเลี้ยง บริการศูนย์ธุรกิจ และบริการศูนย์สุขภาพ เป็นต้น

นอกจากนี้บริษัทฯ ยังได้มีการลงทุนถือหุ้นในโครงการต่างๆ
ทั้งในประเทศและต่างประเทศโดยผ่านบริษัทย่อยของบริษัท ตามรายละเอียดดังนี้

- บริษัทย่อย

1. บริษัท วัฒนธานี จำกัด (“วัฒนธานี”) จดทะเบียนในประเทศไทย
โดยบริษัทถือหุ้นในอัตราร้อยละ 100.00 มีทุนจดทะเบียนและทุนที่ชำระแล้วเพิ่มจาก 15
ล้านบาทเป็น 1,303 ล้านบาท โดยการออกหุ้นสามัญใหม่จำนวน 1,288,000 หุ้น มูลค่าหุ้นละ
1,000 บาท และได้จดทะเบียนเพิ่มทุนกับกระทรวงพาณิชย์มีผลบังคับตั้งแต่วันที่ 28 ธันวาคม 2544
ซึ่งเงินที่ได้จากการเพิ่มทุนในครั้งนี้เพื่อนำไปซื้อหุ้นในบริษัท Apizaco จำกัด บริษัท Hasfield
Holdings จำกัดจากบริษัทฯ วัฒนธานีไม่ได้ประกอบธุรกิจอื่นใดนอกจากลงทุนถือหุ้นในบริษัท
Apizaco จำกัด บริษัท Hasfield Holdings จำกัด และ บริษัท ไทยรุ่งเรือง-เคอรี่
ดีเวลลอปเม้นท์ จำกัด

2. บริษัท Apizaco จำกัด (“Apizaco”) เป็นบริษัทที่จดทะเบียนในประเทศฮ่องกง
(ถือหุ้นโดยวัฒนธานี ในอัตราร้อยละ 100) ทุนจดทะเบียนและทุนที่ชำระแล้วเท่ากับ 280
ล้านเหรียญฮ่องกง และ 206.458 ล้านเหรียญฮ่องกง ตามลำดับ ซึ่ง Apizaco
ไม่ได้ประกอบธุรกิจอื่นใด นอกจากลงทุนในบริษัทอื่นๆ ดังนี้

2.1 ถือหุ้นในบริษัท แชงกรี-ลา เอเชีย จำกัด (“SA”) จำนวน 13,195,055 หุ้น
หรือคิดเป็นร้อยละ 0.59 ของจำนวนหุ้นที่ออกจำหน่ายแล้ว

2.2 ถือหุ้นในบริษัท Zukerman จำกัด (“Zukerman”) ในอัตราร้อยละ 100 Zukerman
เป็นบริษัทจดทะเบียนในประเทศบริติช เวอร์จิ้น ไอส์แลนด์ (British Virgin Islands)
มีทุนจดทะเบียนจำนวน 50,000 เหรียญสหรัฐ ทุนที่ออกจำหน่ายและเรียกชำระแล้วเท่ากับ 1
เหรียญสหรัฐ Zukerman ไม่ได้ประกอบธุรกิจอื่นใดนอกจากลงทุนถือหุ้นในบริษัท 3 บริษัท
ในประเทศเมียนมาร์ ในอัตราร้อยละ 22.22 ทั้ง 3 บริษัท คือ

  2.2.1 บริษัท Traders Yangon จำกัด ประกอบกิจการโรงแรม Traders
  ซึ่งเป็นโรงแรมสากลระดับ 4 ดาว ในเมืองย่างกุ้งประเทศเมียนมาร์ เพื่อให้เช่าที่พักอาศัย
  จำหน่ายอาหารและเครื่องดื่ม และบริการอื่นๆอันเกี่ยวกับธุรกิจโรงแรม
  ซึ่งได้เปิดดำเนินการแล้วเมื่อเดือนพฤศจิกายน 2539

  2.2.2 บริษัท Shangri-La Yangon จำกัด
  เป็นบริษัทที่ทำโครงการก่อสร้างโรงแรมแชงกรี-ลา, ย่างกุ้ง และอพาร์ตเมนท์ให้เช่า
  (รายละเอียดโครงการปรากฏตามเอกสารแนบ)

  1.2.3 บริษัท Traders Square จำกัด
  เป็นบริษัทที่ทำโครงการก่อสร้างอาคารพาณิชย์สมบูรณ์แบบ
  (รายละเอียดโครงการปรากฏตามเอกสารแนบ)

2-3-2

บริษัท Shangri-La Yangon จำกัด

+----------------+---+-------------------------+------------------------+
| 1. โครงการ     | : | แบ่งเป็น 2 ส่วน คือ         | 2. ส่วนที่เป็นโรงแรม       |
|                |   |                         |                        |
|                |   | 1. ส่วนที่เป็นอพาร์ตเมนท     | เป็นโรงแรมสากลระดับ 5    |
|                |   | ์ให้เช่า                   | ดาว                    |
|                |   |                         |                        |
|                |   | แบ่งเป็น 2 อาคาร          | ประกอบด้วยห้องพักประมาณ   |
|                |   | แต่ละอาคารสูง 21 ชั้น       | 700 ห้อง                |
|                |   | ประกอบด้วยห้องพักอาคารละ   |                        |
|                |   | 120 ยูนิต รวมทั้งหมด 240    |                        |
|                |   | ยูนิต                     |                        |
+----------------+---+-------------------------+------------------------+

2. ทำเลที่ตั้ง : ทั้งสองโครงการตั้งอยู่บนที่ดินเนื้อที่ประมาณ 37.5 ไร่ ระหว่างถนน Upper
Pansoedan และถนน Kan Yeik Tha (ตรงข้ามทะเลสาบ Kandawgyi) เมืองย่างกุ้ง
ประเทศเมียนมาร์

+---------------+---+-------------------------+-------------------------+
| 3.            | : | การก่อสร้างอาคารทั้ง 2      |   การก่อสร               |
| ร             |   | อาคาร                   | ้างถูกเลื่อนไปจนกว่าภาวะเศรษ |
| ะยะเวลาก่อสร้าง | : | เฉพาะส่วนที่เป็น            | ฐกิจในประเทศเมียนมาร์จะดีขึ้น |
|               |   | งานโครงสร้างเสร็จสมบูรณ์แล้ว |                         |
| 4.            | : | เหลือแต่งานตกแต่ง          |   ยังไม่ได้กำหน            |
| วันเปิดดำเนินการ |   | ภายในและพื้นที่ใช้สอยส่วนกลาง | ดเนื่องจากยังไม่ได้เริ่มก่อสร้าง |
|               |   | ซึ่งขณะนี้ได้หยุดดำเนินการ     |                         |
| 5.            |   | ตกแต่งไว้ชั่วคราวจนกว่าภาวะเ |   ประมาณ 140            |
| ต้น            |   | ศรษฐกิจในประเทศเมียนมาร์จะ |   ล้านเหรียญสหรัฐ          |
| ทุนโครงการทั้งสิ้น |   | ดีขึ้น                     |                         |
|               |   |                         |   (คิดเป็นเงินบาท ประมาณ   |
|               |   | ยังไม่ได้กำหนด             |   5,320 ล้านบาท)         |
|               |   |                         |                         |
|               |   | ประมาณ 54.2             |                         |
|               |   | ล้านเหรียญสหรัฐ            |                         |
|               |   |                         |                         |
|               |   | (คิดเป็นเงินบาท ประมาณ     |                         |
|               |   | 2,060 ล้านบาท)           |                         |
+---------------+---+-------------------------+-------------------------+

อัตราส่วนเงินกู้ต่อเงินลงทุนเท่ากับ 60 ต่อ 40

+---------------+---+-------------------------+-------------------------+
| 6.            | : | 4.82 ล้านเหรียญสหรัฐ       |   12.44 ล้านเหรียญสหรัฐ    |
| เงินลงท        |   |                         |                         |
| ุนในส่วนของบริษัท |   | (คิดเป็นเงินบาท ประมาณ 183 |   (คิดเป็นเงินบาท ประมาณ   |
| แชงกรี-ลา      |   | ล้านบาท)                 |   473 ล้านบาท)           |
| โฮเต็ล จำกัด    |   |                         |                         |
| (มหาชน)       |   |                         |                         |
|               |   |                         |                         |
| อัตราร้อยละ     |   |                         |                         |
| 22.22         |   |                         |                         |
+---------------+---+-------------------------+-------------------------+

7. ระยะเวลาเช่าที่ดิน : 50 ปี เริ่มตั้งแต่วันที่เปิดโรงแรมแชงกรี-ลา ย่างกุ้ง อย่างเป็นทางการ

8. ผู้ร่วมลงทุน : บริษัท แชงกรี-ลา โฮเต็ล จำกัด, สิงคโปร์ และบริษัท แชงกรี-ลา โฮเต็ล
จำกัด (มาเลเซีย) ซึ่งเป็นบริษัทย่อยของบริษัท แชงกรี-ลา เอเชีย จำกัด ถือหุ้นรวมกันในบริษัท
Shangri-La Yangon จำกัด โดยผ่านบริษัทย่อยของแต่ละบริษัทในอัตราประมาณร้อยละ 50

9. เงินที่จะใช้ลงทุน : เป็นเงินของบริษัทฯเอง
เนื่องจากบริษัทฯมีเงินสดเหลืออยู่ในรูปเงินฝากกับสถาบันการเงิน

หมายเหตุ : อัตราแลกเปลี่ยน 1 เหรียญสหรัฐ ต่อ 38 บาท

2-3-3

บริษัท Traders Square จำกัด

1. โครงการ : ประกอบด้วย

Retail podium 3 ชั้น เนื้อที่ 4,836 ตารางเมตร

Service apartment 16 ชั้น เนื้อที่ 14,621 ตารางเมตร

Office Tower 14 ชั้น เนื้อที่ 17,937 ตารางเมตร

Basement and car park 3 ชั้น จอดรถได้ 448 คัน

รวม 37,394 ต.ร.ม

2.  ทำเลที่ตั้ง : ตั้งอยู่บนที่ดินเนื้อที่ประมาณ 2 ไร่เศษ ระหว่างถนน Sule pagoda

และถนน Annawrahta ใกล้โรงแรม Traders

3. ระยะเวลาก่อสร้าง : การก่อสร้างถูกเลื่อนไปโดยไม่มีกำหนด
จนกว่าภาวะเศรษฐกิจในประเทศเมียนมาร์จะดีขึ้น

4. วันเปิดดำเนินการ : ยังไม่ได้กำหนดเนื่องจากยังไม่ได้เริ่มก่อสร้าง

5. ต้นทุนโครงการทั้งสิ้น : 73 ล้านเหรียญสหรัฐ (คิดเป็นเงินบาท ประมาณ 2,774 ล้านบาท)

โดยประมาณ รวมค่าประโยชน์ในการใช้ที่ดิน จำนวน 6.75 ล้านเหรียญสหรัฐ

อัตราส่วนเงินกู้ต่อเงินลงทุน เท่ากับ 60 ต่อ 40

6. เงินลงทุนในส่วนของ : 6.5 ล้านเหรียญสหรัฐ (คิดเป็นเงินประมาณ 247 ล้านบาท)

บริษัท แชงกรี-ลา

โฮเต็ล จำกัด (มหาชน)

อัตราร้อยละ 22.22

7. ระยะเวลาเช่าที่ดิน : 50 ปี นับแต่วันที่เปิดโครงการทั้งหมด

8. ผู้ร่วมลงทุน : บริษัท แชงกรี-ลา โฮเต็ล จำกัด, สิงคโปร์ และบริษัท แชงกรี-ลา โฮเต็ล
จำกัด (มาเลเซีย) ซึ่งเป็นบริษัทย่อยของบริษัท แชงกรี-ลา เอเชีย จำกัด ถือหุ้นรวมกันในบริษัท
Shangri-La Yangon จำกัด โดยผ่านบริษัทย่อยของแต่ละบริษัทในอัตราประมาณร้อยละ 50

9. เงินที่จะใช้ลงทุน : เป็นเงินของบริษัทเอง ที่ได้จากการดำเนินงาน

10. ผลตอบแทน : เงินปันผลซึ่งคาดว่าจะได้รับในปีที่ 5 หลังจากเปิดดำเนินการ

ที่บริษัทคาดว่าจะได้รับ

หมายเหตุ : อัตราแลกเปลี่ยน 1 เหรียญสหรัฐ ต่อ 38 บาท

2-3-4

3. บริษัท Hasfield Holdings จำกัด (“Hasfield”)
เป็นบริษัทจดทะเบียนในประเทศสิงคโปร์ (ถือหุ้นโดยวัฒนธานีในอัตราร้อยละ 100)
ทุนจดทะเบียนและทุนที่เรียกชำระแล้ว 35 ล้านเหรียญสิงคโปร์ และ 34.218 ล้านเหรียญสิงคโปร์
ตามลำดับ ซึ่ง Hasfield ไม่ได้ประกอบธุรกิจอื่นใดนอกจากลงทุนถือหุ้นในบริษัท Cuscaden
Properties จำกัด ในอัตราร้อยละ 14.60 มูลค่าเงินลงทุนคิดเป็นเงินประมาณ 580 ล้านบาท
ซึ่งบริษัท Cuscaden Properties จำกัด ประกอบกิจการโรงแรม Traders Singapore
และศูนย์การค้า Tanglin Shopping Mall

4. บริษัท ไทยรุ่งเรือง-เคอรี่ ดีเวลลอปเม้นท์ จำกัด (ถือหุ้นโดยวัฒนธานี ในอัตราร้อยละ
57.33) มีทุนจดทะเบียนและทุนที่ชำระแล้วจำนวน 231 ล้านบาท บริษัท ไทยรุ่งเรือง-เคอรี่
ดีเวลลอปเม้นท์ จำกัด ไม่ได้ประกอบกิจการอื่นใด นอกจากลงทุนถือหุ้นในบริษัทอื่นคือ ถือหุ้นในบริษัท
ทางยกระดับ ดอนเมือง จำกัด (มหาชน) ในอัตราร้อยละ 2.82 มูลค่าเงินลงทุนประมาณ 213
ล้านบาท

(1) ลักษณะของผลิตภัณฑ์หรือบริการ

- บริษัท แชงกรี-ลา โฮเต็ล จำกัด (มหาชน) และบริษัท Traders Yangon จำกัด

ทั้งสองบริษัทดังกล่าวข้างต้นเป็นบริษัทที่ประกอบธุรกิจโรงแรมและการให้บริการของโรงแรม
โดยแบ่งการบริการของโรงแรมออกเป็น 3 ส่วนใหญ่ๆ คือ

1.  การให้บริการด้านห้องพัก

2.  การให้บริการด้านอาหารและเครื่องดื่ม

3.  การให้บริการด้านอื่นๆ เช่น ซักรีด สื่อสารโทรคมนาคม ศูนย์ธุรกิจ และศูนย์สุขภาพ

ลูกค้าของบริษัทส่วนใหญ่จะเป็นนักท่องเที่ยวชาวต่างชาติที่เดินทางเข้ามาท่องเที่ยวในประเทศและนักธุรกิจทั้งในประเทศและต่างประเทศ

- บริษัท Apizaco จำกัด บริษัท Hasfield Holdings จำกัด บริษัท Zukerman จำกัด
และบริษัท วัฒนธานี จำกัด

  ไม่มีผลิตภัณฑ์และบริการ เนื่องจากเป็นบริษัทที่ลงทุนถือหุ้นในบริษัทอื่น

  - บริษัท Shangri-La Yangon จำกัด และบริษัท Traders Square จำกัด

  ไม่มี ผลิตภัณฑ์และบริการ เนื่องจากยังไม่ได้ประกอบกิจการ

2-3-5

  - วัฏจักรของการประกอบธุรกิจ

  วัฏจักรของการประกอบธุรกิจขึ้นอยู่กับฤดูกาลท่องเที่ยวโดยแบ่งเป็น 2 ระยะคือ

  - ช่วงฤดูกาลท่องเที่ยว (High Season)
  อยู่ระหว่างประมาณเดือนตุลาคมถึงเดือนมีนาคมซึ่งจะมีอัตราการเข้าพักเฉลี่ยประมาณร้อยละ 71

  - ช่วงนอกฤดูกาลท่องเที่ยว (Low Season)
  อยู่ระหว่างประมาณเดือนเมษายนถึงเดือนกันยายนซึ่งจะมีอัตราการเข้าพักเฉลี่ยประมาณร้อยละ
  59

  - กำลังการผลิต และปริมาณการผลิต

โรงแรมแชงกรี-ลา
เป็นโรงแรมระดับห้าดาวที่ตั้งอยู่ริมฝั่งแม่น้ำเจ้าพระยาและอยู่ใจกลางกรุงเทพมหานคร
มีห้องพักสำหรับให้บริการ รวม 850 ห้อง แบ่งเป็นอาคาร 2 หลัง คือที่อาคารแชงกรี-ลาวิง
ซึ่งเป็นอาคารสูง 25 ชั้น มีห้องพักจำนวน 676 ห้อง (เป็นห้องพัก 633 ห้อง และห้องชุด 43
ห้อง) และที่อาคารกรุงเทพวิงซึ่งเป็นอาคารหลังใหม่สูง 16 ชั้น มีห้องพักจำนวน 174 ห้อง
(เป็นห้องพัก 161 ห้อง และห้องชุด 13 ห้อง) มีห้องอาหารและบาร์ให้บริการอาหารไทย จีน ญี่ปุ่น
อิตาเลียน และนานาชาติรวม 12 แห่ง มีห้องจัดประชุม สัมมนาและจัดเลี้ยง จำนวน 18 ห้อง
รวมถึงห้องแกรนด์บอลรูม ที่มีพื้นที่หน้าห้องอันกว้างขวาง สามารถจุคนได้ถึง 2,000 คน
เพียบพร้อมด้วยโสตทัศนูปกรณ์อันทันสมัย เหมาะสำหรับการจัดประชุม สัมมนาและการจัดเลี้ยง
นอกจากนี้ ยังมีศูนย์บริการธุรกิจที่พรั่งพร้อมด้วยสิ่งอำนวยความสะดวกอันทันสมัย
และมีศูนย์สุขภาพซึ่งครบครันด้วยอุปกรณ์กีฬานานาชนิด สระว่ายน้ำกลางแจ้ง เซาว์น่า จากุซซี่
รวมถึงบริการนวดเพื่อสุขภาพด้วย

  อัตราการเข้าพักเฉลี่ยและอัตราค่าห้องพักเฉลี่ย ในระยะ 3 ปีที่ผ่านมา มีดังนี้ คือ

  ---------------------- ---------------- --------------- ---------------
  ปี                      2545             2544            2543

  อัตราการเข้าพักเฉลี่ย (%)   59.8             57.30           67.70

  อัตราค่าห้องพักเฉลี่ย (บาท)  4,152            4,345           3,992
  ---------------------- ---------------- --------------- ---------------

(2) การตลาดและภาวะการแข่งขัน

(2.1) โดยรวม

อุตสาหกรรมการท่องเที่ยวได้ฟื้นตัวขึ้นอีกครั้งหลังจากได้รับผลกระทบจากเหตุการณ์วันที่ 11 กันยายน
2544 ซึ่งในปีที่ผ่านมามีนักท่องเที่ยวชาวต่างชาติเข้ามาเที่ยวในประเทศเพิ่มขึ้น ร้อยละ 7.2
โดยส่วนใหญ่เป็นนักท่องเที่ยวชาวเอเชียเหนือ (ส่วนใหญ่เป็นชาวจีนและเกาหลีใต้) และยุโรป
โดยเฉพาะนักท่องเที่ยวจากเอเชียเหนือคิดเป็นสัดส่วนที่เพิ่มขึ้นจากปี 2544 ถึงร้อยละ 8.3

ในปี 2545 จำนวนห้องพักในกรุงเทพมหานครเพิ่มขึ้นจาก 6,048 ห้อง เป็น 6,432 ห้อง
เนื่องจากในเดือนธันวาคมมีโรงแรมใหม่เริ่มเปิดดำเนินการ อัตราค่าห้องพักเฉลี่ยลดลงจากปี 2544
ร้อยละ 3.3 (หรือลดลงจาก 4,742 บาท เป็น 4,586 บาท)

2-3-6

เนื่องจากในปี 2544 การท่องเที่ยวแห่งประเทศไทย (“ททท.”)
ได้พยายามพัฒนาส่งเสริมให้มีจำนวนนักท่องเที่ยวเพิ่มขึ้นโดยเน้นนักท่องเที่ยวจากจีนและตะวันออกกลาง
โดยทางททท.ได้จัดให้มีกิจกรรมส่งเสริมการท่องเที่ยวตลอดทั้งปี
ตามโครงการเที่ยวทั่วไทยไปได้ทุกเดือน ซึ่งจะเน้นไปที่จุดเด่นและเทศกาลของแต่ละจังหวัด

ททท.
ประสบความสำเร็จในการพัฒนาแหล่งท่องเที่ยวและประชาสัมพันธ์และส่งเสริมให้ประเทศไทยเป็นสถานที่ปลอดภัยสำหรับการมาท่องเที่ยวส่วนตัว
รวมถึงการมาจัดประชุมสัมมนา และงานเลี้ยงสังสรรค์ต่างๆ

หลังจากการปรับปรุงโรงแรมครั้งใหญ่ดำเนินการสำเร็จเรียบร้อยไปแล้ว
กลยุทธ์ทางการตลาดของโรงแรมก็ได้เน้นจุดขายไปที่การโฆษณาให้เห็นถึงภาพลักษณ์ใหม่ที่ทันสมัยของโรงแรม
ซึ่งมีส่วนช่วยให้มีลูกค้าเพิ่มขึ้นโดยจะเห็นได้จากการที่มีลูกค้ามาจองห้องพักเพื่อท่องเที่ยวพักผ่อนหรือจองห้องเพื่อจัดการประชุมและสัมมนาตลอดทั้งปี

แม้ว่าการปรับปรุงย่อยสำหรับห้องพักจำนวน 447 ห้องที่ยังดำเนินการอยู่ในปี 2546
จะทำให้จำนวนห้องพักที่สามารถให้บริการลดลง แต่โรงแรมก็ยังคงมีลูกค้ากลุ่มใหม่ๆเพิ่มขึ้น เช่น
ลูกค้าชาวจีน อินเดียและตะวันออกกลาง

การร่วมมือกันระหว่างโรงแรมที่ตั้งอยู่ริมแม่น้ำยังคงดำเนินต่อไปด้วยดี
โดยโรงแรมที่ตั้งอยู่ริมแม่น้ำทั้งห้าแห่งได้ร่วมกันวางแผนงานและจัดโปรแกรมต่างๆเพื่อดึงดูดให้ลูกค้านิยมมาพักโรงแรมที่ตั้งอยู่ริมแม่น้ำ

ปัจจุบันมีจำนวนห้องอาหารที่ให้บริการทั้งอาหารและความบันเทิงต่างๆ เพิ่มขึ้นมาก
ทำให้กรุงเทพมหานครกลายเป็นศูนย์กลางของความทันสมัยและสถานที่ให้บริการด้านอาหารและเครื่องดื่มที่มีมาตรฐานสูง
ซึ่งโรงแรมได้ตระหนักดีถึงการแข่งขันที่เพิ่มขึ้นนี้ โรงแรมจึงได้จัดให้มีการส่งเสริมการขายใหม่ๆ
ตลอดจนให้บริการอาหารที่มีคุณภาพสูงและบริการที่ดีเลิศ
รวมทั้งความพยายามให้ลูกค้ากลับมาใช้บริการอีกโดยการออกบัตรสมาชิกพรีเมียร์และบัตรคลับแชงกรี-ลา

2.  การตลาดและภาวะการแข่งขัน ในกลุ่มโรงแรมคู่แข่ง

- ทางด้านห้องพัก

กลุ่มโรงแรมที่เป็นคู่แข่งของบริษัท ได้แก่ โรงแรมโอเรียนเต็ล มีห้องพัก จำนวน 393 ห้อง
โรงแรมเพ็น-นินซูลา 370 ห้อง โรงแรมรอยัล ออคิด เชอรตัน 740 ห้อง โรงแรมรีเจ้นท์ 356
ห้อง โรงแรมแกรนด์ไฮแอท 387 ห้อง และโรงแรมเชอราตันแกรนด์ 429 ห้อง
จะเห็นได้ว่าบรรดาโรงแรมกลุ่มคู่แข่ง โรงแรมแชงกรี-ลา มีห้องพักมากที่สุดคือมี 850 ห้อง
และโรงแรมแชงกรี-ลา เป็นโรงแรมห้าดาวริมแม่น้ำโรงแรมเดียวที่อยู่ติดสถานีรถไฟฟ้า
ดังนั้นจึงได้เปรียบในแง่ทำเลที่ตั้งที่มีวิวทิวทัศน์สวยงามและสามารถเดินทางสะดวกรวดเร็ว
หลังจากการปรับปรุงโรงแรมแล้วเสร็จ โรงแรมแชงกรี-ลา
จะเป็นโรงแรมที่มีห้องพักใหม่และทันสมัย สามารถแข่งขันกับคู่แข่งได้

2-3-7

- ทางด้านห้องอาหาร

โรงแรมแชงกรี-ลา จะได้เปรียบโรงแรมกลุ่มคู่แข่งโดยเฉพาะในช่วงอาหารค่ำ เนื่องจากมีสถานที่กว้างขวาง สวยงาม การเดินทางสะดวก บริการดีเยี่ยม นอกจากนี้ การปรับปรุงตกแต่งโรงแรมใหม่จะทำให้สามารถดึงดูดลูกค้าให้มาใช้บริการเพิ่มมากขึ้น ในปัจจุบัน ลูกค้าที่มาใช้บริการห้องอาหารของโรงแรมไม่ใช่มีเพียงแต่แขกที่มาพักเท่านั้น แต่ลูกค้าที่เป็นนักธุรกิจในประเทศก็ให้การยอมรับและมาใช้บริการมากขึ้น 

- กลยุทธ์ทางการตลาด

- ด้านห้องพัก

ในปีที่ผ่านมาโรงแรมได้ทำการเปิดให้บริการห้องพักฮอไรซันคลับและล็อบบี้เลาน์จหลังจากปรับปรุงใหม่
และโรงแรมได้มีการโฆษณาการเปิดให้บริการห้องใหม่ดังกล่าวทางสิ่งพิมพ์และทางโทรทัศน์ในช่วงไตรมาสแรกของปี
2546 นอกจากนี้ โรงแรมยังได้เชิญผู้สื่อข่าวทั้งในประเทศและต่างประเทศมากกว่า 90 คน
ให้มาเข้าชมและทดลองใช้บริการของโรงแรมหลังปรับปรุงใหม่แล้ว

หลังจากการปรับปรุงห้องพักใหม่แล้ว โรงแรมได้จัดเกรดห้องพักใหม่เป็น 3 ชั้น คือ
ห้องพักชั้นหนึ่งคือ ห้องพักฮอไรซันคลับ ที่ตึกแชงกรี-ลาวิง ชั้นสองคือ ห้องพักที่ตึกกรุงเทพวิง
และชั้นสามคือ ห้องพักแบบธรรมดาที่ตึกแชงกรี-ลาวิง สำหรับราคาค่าห้องพักที่เป็น Corporate
Rate ที่ตึกกรุงเทพวิงจะได้รับบริการเหล่านี้โดยไม่เสียค่าใช้จ่ายเพิ่ม คือ อาหารเช้า
ค่าใช้บริการอินเตอร์เน็ตในห้องพัก โทรศัพท์ภายในประเทศ เครื่องดื่มในมินิบาร์
และเครื่องดื่มค็อกเทลที่ริเวอร์ไซด์เลาน์จ

นโยบายการตลาดของโรงแรมได้เน้นจุดขายในเรื่อง อัตราค่าห้องพักที่สมเหตุสมผล
และการขายห้องพักให้มากที่สุดเพื่อเพิ่มฐานลูกค้า
ซึ่งรวมถึงลูกค้าที่เป็นลูกเรืออากาศยานหรือกลุ่มอื่นที่มีลักษณะคล้ายกัน ซึ่งจะเห็นผลในรอบ 12
เดือนหน้า

นอกจากนี้ โรงแรมได้เตรียมการโฆษณาประชาสัมพันธ์ในเรื่องการเปิด “สปา”ในปี 2546
โดยจะเน้นลูกค้าที่เป็นบริษัท ลูกค้าในประเทศและลูกค้ากลุ่มอื่นๆที่สนใจบริการสปา

- ด้านการจัดเลี้ยง

จากการปรับโครงสร้างองค์กรใหม่โดยการนำฝ่ายขาย จัดเลี้ยง
และฝ่ายจัดประชุมสัมมนามารวมกันแล้วตั้งเป็นฝ่าย “Event Management”
ทำให้ประสิทธิภาพในการดูแลและเข้าถึงลูกค้าดีขึ้น
และเพิ่มความสะดวกในการติดต่อประสานงานระหว่างลูกค้ากับโรงแรม

นอกจากนี้ โรงแรมยังได้ให้ความสำคัญกับงานเลี้ยงสังสรรค์ของบุคคลสำคัญในสังคม งานแต่งงาน
งานวันเกิด และอื่นๆ โดยเฉพาะงานแต่งงาน
ซึ่งโรงแรมสามารถให้บริการจัดงานแต่งงานตามประเพณีแบบไทยและอินเดีย
นอกเหนือจากงานแต่งงานตามประเพณีจีนซึ่งโรงแรมมีลูกค้ามาใช้บริการตลอดทั้งปีอยู่แล้ว
โรงแรมได้จ้างผู้จัดการฝ่ายขายเพิ่มขึ้นสองคนเพื่อดูแลรับผิดชอบการจัดงานแต่งงานโดยเฉพาะ

2-3-8

- ด้านอาหารและเครื่องดื่ม

โรงแรมได้จัดรายการส่งเสริมการขายโดยการจำหน่าย “บัตรคลับแชงกรี-ลา” เพื่อแทน
“บัตรพรีเมียร์” ซึ่งเดิมออกให้แก่ลูกค้าโดยไม่คิดมูลค่า
ซึ่งรายการส่งเสริมการขายดังกล่าวจะเป็นกลยุทธ์ในการสร้างความผูกพันเพื่อให้ลูกค้ากลับมาใช้บริการอีกเนื่องจากผู้ถือบัตรจะได้รับสิทธิประโยชน์และส่วนลดต่างๆในการมาใช้บริการ
ซึ่งจะช่วยเพิ่มรายได้ให้กับแผนกต่างๆด้วย
และด้วยสิทธิประโยชน์ต่างๆที่จูงใจนี้ทำให้โรงแรมคาดว่าจะสามารถจำหน่าย “บัตรคลับแชงกรี-ลา”
ได้ทั้งหมด 4,000 ใบตามเป้าหมายที่ได้วางไว้

เนื่องจากการขยายตัวของธุรกิจที่ตั้งอยู่ริมแม่น้ำเจ้าพระยามีแนวโน้มที่ดี
โรงแรมจึงได้ว่าจ้างผู้จัดการฝ่ายขายสำหรับเรือฮอไรซันโดยเฉพาะเพื่อหาลูกค้าประเภทต้องการเช่าเหมาลำ
เพื่อจัดประชุม จัดเลี้ยงอาหารกลางวัน และอาหารเย็น

“คลับแชงกรี-ลา” เป็นรายการส่งเสริมการขายสำหรับห้องอาหารต่างๆในโรงแรม
ที่จัดขึ้นมาใหม่เพื่อแทน “บัตรพรีเมียร์” โดยจะเปิดรับสมาชิกเฉพาะลูกค้าที่เป็นลูกค้าในประเทศ
สมาชิกจะได้รับส่วนลดในการมาใช้บริการและสิทธิประโยชน์ต่างๆตามที่ได้ระบุไว้

- ลักษณะของลูกค้า

  - ลักษณะของลูกค้าและความสัมพันธ์

ลูกค้าของบริษัทส่วนใหญ่จะเป็นนักท่องเที่ยวชาวต่างประเทศที่เดินทางมาท่องเที่ยวในประเทศและนักธุรกิจทั้งในประเทศและต่างประเทศ
มีทั้งที่มาเป็นส่วนตัว เป็นกลุ่มคณะ และผ่านมาทางบริษัททัวร์

- ลูกค้าเป้าหมาย

ด้านห้องพัก

ลูกค้ากลุ่มเป้าหมายยังคงเป็นลูกค้าด้านการจัดประชุมสัมนาและลูกค้าที่เป็นนักธุรกิจมากกว่าลูกค้าที่เป็นนักท่องเที่ยว
เนื่องจากทำกำไรได้สูงกว่า

ด้านห้องอาหาร

โรงแรมมีนโยบายให้แขกที่พักในโรงแรมใช้ห้องอาหารในโรงแรมให้มากที่สุด
และขณะเดียวกันก็พยายามเพิ่มจำนวนลูกค้าชาวไทยให้มากขึ้นด้วย

ลูกค้ากลุ่มเป้าหมายของบริษัทแบ่งตามประเภทได้ดังนี้

  ----------------------- -----------------------------------------------
  ประเภท                  ลูกค้า

  Rack                    สหรัฐอเมริกา, ฮ่องกง, ยุโรป

  Incentives              ญี่ปุ่น, ออสเตรเลีย, สหรัฐอเมริกา

  Wholesale               ยุโรป, ญี่ปุ่น, อังกฤษ

  Tours                   ฮ่องกง, สิงคโปร์, ไต้หวัน, เกาหลี

  Corporate Meetings      สิงคโปร์, ฮ่องกง, ออสเตรเลีย, จีน

  Corporate               สิงคโปร์, สหรัฐอเมริกา, อังกฤษ, ออสเตรเลีย
  ----------------------- -----------------------------------------------

2-3-9

- การจำหน่ายและช่องทางการจำหน่าย

  - ช่องทางการจำหน่ายแบ่งออกเป็น

1.  การจำหน่ายในต่างประเทศ บริษัทได้ทำสัญญาการตลาดและการส่งเสริมการขายกับบริษัท
    แชงกรี-ลา อินเตอร์เนชั่นแนล โฮเต็ล เมเนจเมนท์ จำกัด (ฮ่องกง)
    ซึ่งมีสำนักงานขายอยู่ทั่วโลกเช่น

    1.  ในสหรัฐอเมริกา มีสำนักงานขายอยู่ที่ นิวยอร์ค และลอสแองเจลิส
        ซึ่งครอบคลุมการขายทั่วสหรัฐอเมริกา

    2.  ในแคนนาดา มีสำนักงานขายอยู่ที่ โตรอนโต

    3.  ในทวีปยุโรป มีสำนักงานขายอยู่ที่ลอนดอน ซึ่งครอบคลุมการขายทุกประเทศในยุโรป
        ยกเว้นประเทศที่ใช้ภาษาเยอรมัน
        และสำนักงานขายในแฟรงคเฟิตท์ครอบคลุมการขายทุกประเทศในภาคพื้นยุโรปที่พูดภาษาเยอรมัน

    4.  ในทวีปเอเชีย มีสำนักงานขายอยู่ในประเทศญี่ปุ่น ฮ่องกง สิงคโปร์ กัวลาลัมเปอร์
        และออสเตรเลีย

  2. การจำหน่ายในประเทศ บริษัทมีเจ้าหน้าที่การตลาดจำนวน 16 คน
  ซึ่งเป็นสำนักงานที่ติดต่อกับลูกค้าโดยตรงทั้งในประเทศและต่างประเทศ

สาระสำคัญของสัญญาการตลาดและการส่งเสริมการขายที่บริษัทได้ทำกับบริษัท แชงกรี-ลา
อินเตอร์เนชั่นแนล โฮเต็ล เมเนจเมนท์ จำกัด (ฮ่องกง) มีผลใช้บังคับตั้งแต่วันที่ 1 เดือนมีนาคม
พ.ศ. 2529 และอาจถูกยกเลิกได้โดยการตกลงร่วมกันของคู่สัญญาทั้งสองฝ่าย มีสาระสำคัญดังนี้

1.  การตลาดและการส่งเสริมการขาย

ด้วยเครือข่ายของสำนักงานขายและการตลาดทั่วโลกของบริษัท แชงกรี-ลา อินเตอร์เนชั่นแนล
โฮเต็ล เมเนจเมนท์ จำกัด (ฮ่องกง) บริษัทฯ
จะได้รับการระบุเป็นส่วนหนึ่งของกลุ่มโรงแรมแชงกรี-ลา และได้รับผลประโยชน์จากกิจกรรมต่างๆ
ซึ่งรวมถึง

  - การส่งเสริมการขายของโรงแรมกับประชาชน บริษัทท่องเที่ยว ผู้ขายทัวร์
  กลุ่มฝ่ายที่มีสิทธิพิเศษ สมาคม สายการบินและแหล่งอื่นๆ ของธุรกิจ
  ด้วยวิธีการไปเยือนเป็นการส่วนตัว โทรศัพท์ และการไปรษณีย์

  -
  เป็นตัวแทนของโรงแรมในด้านอุตสาหกรรมการท่องเที่ยวในประเทศและระหว่างประเทศที่สำคัญ
  งานมหกรรมแสดงสินค้าบริษัทและการประชุมของบริษัท

  - การประสานงาน กลยุทธด้านการตลาดของโรงแรมทั่วโลก

2-3-10

  - ความคืบหน้าของคำแนะนำด้านการตลาดที่เกี่ยวข้องกับตลาดแต่ละแห่ง

  - อิทธิพลของผู้ขายทัวร์กลุ่มและสายการบิน
  เพื่อโฆษณาเกี่ยวกับโรงแรมในโปรแกรมท่องเที่ยวของ ผู้ขายทัวร์กลุ่มและสายการบิน

  - การติดตามผลข่าวการขายซึ่งโรงแรมจัดให้มีขึ้น

  - การรวบรวมข่าวด้านการตลาดเพื่อให้คำติชมแก่โรงแรม

  - การเรียกร้องเชิญชวนและการปรับปรุงพัฒนาบุคคล กลุ่ม และการจองเป็นชุด

  - การเผยแพร่แจกจ่ายเอกสารเพื่อส่งเสริมการขายของโรงแรมในระหว่างการไปเสนอขาย
  และการแสดงสินค้า

-   การจัดให้มีข้อมูลข่าวสารที่ทันสมัยและมีความครอบคลุมกว้างขวางในเรื่องของพิกัดอัตราภาษี
    สิ่งอำนวยความสะดวก
    และบริการต่างๆของบริษัทให้แก่สาธารณชนและแหล่งที่มาของธุรกิจที่เป็นไปได้

  - การให้ความช่วยเหลือแก่เจ้าหน้าที่โรงแรม ผู้มาเยือนในการท่องเที่ยวดูการขาย
  ซึ่งต้องมีการวางแผนการล่วงหน้า

  - การรายงานกิจกรรมต่างๆ ที่ดำเนินการในนามของโรงแรม

2.  ค่าใช้จ่ายต่างๆ

    1.  ค่าใช้จ่ายรวม

บริษัทฯตกลงที่จะปันส่วนค่าใช้จ่ายที่เกิดขึ้นจากการส่งเสริมการขายและการตลาดตามอัตราส่วนที่เห็นว่าเหมาะสมและถูกต้องโดยจะตกลงกันเป็นปีๆ
ไป แต่ทั้งนี้ยอดค่าใช้จ่ายทั้งหมดในตอนแรกต้อง ไม่เกิน 150,000 ดอลลาร์สหรัฐต่อปี และบริษัท
แชงกรี-ลา อินเตอร์เนชั่นแนล โฮเต็ล เมเนจเมนท์ จำกัด (ฮ่องกง) จะเรียกเก็บทุกๆ สิ้นเดือน

2.  ค่าใช้จ่ายอื่นๆ

นอกจากค่าใช้จ่ายที่กล่าวไว้ในข้อ 2.1 แล้ว
โรงแรมต้องรับผิดชอบค่าใช้จ่ายโดยตรงในการดำเนินการ
ที่เกิดขึ้นจากการขอร้องโดยตรงจากทางโรงแรม นอกจากนี้ยังมีค่าใช้จ่ายอื่นๆ
ที่โรงแรมต้องรับผิดชอบ เช่น

  -
  การตีพิมพ์เอกสารการส่งเสริมการขายของโรงแรมนี้ในประเทศไทยและสถานที่น่าสนใจของประเทศไทยเป็นการพิเศษเฉพาะ

-   โทรศัพท์ทางไกลถึงโรงแรมเพื่อการดำเนินธุรกิจ

  - ค่าใช้จ่ายในการส่งจดหมายทางไปรษณีย์โดยตรง

  -
  ค่าภาษีศุลกากรและค่าธรรมเนียมการผ่านด่านศุลกากรและค่าไปรษณียากรสำหรับเอกสารการส่งเสริมการขายของโรงแรม

  - การแสดงมหกรรมสินค้า (ร้านจัดแสดงและแผงร้าน)

  - ค่าใช้จ่ายอื่นๆ ที่เกี่ยวข้องโดยตรงกับโรงแรมซึ่งนอกเหนือจากที่ระบุไว้

2-3-11

- จำนวนของลูกค้า

จำนวนลูกค้าของบริษัทแบ่งตามภูมิศาสตร์ มีสัดส่วนดังนี้

(หน่วย : ร้อยละ)

  ------------------------ --------------- --------------- ---------------
  กลุ่มลูกค้า                  2545            2544            2543

  เอเชีย                    34.29           29.68           31.68

  ญี่ปุ่น                      20.56           20.68           17.18

  ยุโรป                     24.61           28.88           28.17

  สหรัฐอเมริกา / แคนาดา      12.78           12.81           15.06

  อื่นๆ                      7.76            7.95            7.91

  รวม                      100.00          100.00          100.00
  ------------------------ --------------- --------------- ---------------

การขายให้ลูกค้ารายใดรายหนึ่งจนถึง อัตราร้อยละ 30 ในระยะเวลา 3 ปี ติดต่อกัน : ไม่มี

- สิทธิหรือข้อจำกัดในการประกอบธุรกิจ

บริษัทได้ทำสัญญาการดำเนินงานกับบริษัท แชงกรี-ลา อินเตอร์เนชั่นแนล โฮเต็ล แมนเนจเม้นท์ บีวี
(ฮอลแลนด์) สัญญานี้มีอายุ 20 ปี เริ่มตั้งแต่วันที่ 1 เดือนมกราคม พ.ศ. 2533
ถ้าพ้นระยะเวลายี่สิบปีไปแล้วสามารถต่อสัญญาได้อีก 10 ปี โดยบริษัทฯ
ต้องแจ้งเป็นลายลักษณ์อักษรไม่น้อยกว่า 4 เดือนก่อนวันหมดอายุสัญญา
จากผลของสัญญานี้ทำให้บริษัทได้สิทธิในการใช้เครื่องหมายทางการค้า
ความรู้ทางเทคนิคและสิทธิอื่นๆ ที่มีอยู่ของ Shangri-La System บริษัทจ่ายค่าสิทธิให้แก่บริษัท
แชงกรี-ลา อินเตอร์เนชั่นแนล โฮเต็ล แมนเนจ-เม้นท์ บีวี (ฮอลแลนด์) ดังนี้

1. ค่าธรรมเนียมรายปี ปีละ 275,000 เหรียญสหรัฐ

2. ค่าธรรมเนียมเพิ่มเติม (แล้วแต่จำนวนใดจะสูงกว่า)

2.1 400,000 เหรียญสหรัฐต่อปี หรือ

2.2 2.75 % ของยอดรายได้รวมจากการดำเนินงานต่อปี